GENERÁLNA PROKURATÚRA
SLOVENSKEJ REPUBLIKY

Leg/2 44/24/1000

Zbierka služobných predpisov
generálneho prokurátora
Slovenskej republiky
Por. č. 14/2024

Príloha 1:	Vzor informácie pre krajského prokurátora
Príloha 2:	Vzor podpisovej doložky

P R Í K A Z

generálneho prokurátora Slovenskej republiky

z 18. marca 2024

o aprobačných oprávneniach
na krajských prokuratúrach

	Podľa § 10 ods. 2 zákona č. 153/2001 Z. z. o prokuratúre v znení neskorších predpisov (ďalej len „zákon č. 153/2001 Z. z.“) vydávam tento príkaz:

Článok 1
Aprobačné oprávnenie

	Aprobačným oprávnením sa na účely tohto príkazu rozumie oprávnenie krajského prokurátora, námestníkov krajského prokurátora, vedúcich oddelení, zodpovednej osoby agendy ochrany osobných údajov, prokurátorov krajskej prokuratúry a ostatných zamestnancov krajskej prokuratúry na základe zákona, iného všeobecne záväzného právneho predpisu alebo služobného predpisu schvaľovať a podpisovať rozhodnutia, návrhy, opatrenia, pokyny a iné písomnosti pri plnení úloh na základe zákona, ostatných všeobecne záväzných právnych predpisov a služobných predpisov.

Aprobačné oprávnenia krajského prokurátora

Článok 2

Krajský prokurátor schvaľuje a podpisuje 
a)	na úseku vzťahov k iným orgánom štátu, orgánom samosprávy a iným orgánom a inštitúciám
1.	písomnosti zasielané ústavnému činiteľovi s výnimkou sudcu,
2.	písomnosti zasielané vedúcemu ústredného orgánu štátnej správy a vedúcemu predstaviteľovi iných ústredných orgánov štátnej správy a inštitúcií, 
3.	písomnosti zasielané predsedovi krajského súdu, predsedovi samosprávneho kraja a riaditeľovi krajského riaditeľstva Policajného zboru, riaditeľovi Národnej kriminálnej agentúry Prezídia Policajného zboru, riaditeľovi odboru Národnej kriminálnej agentúry Prezídia Policajného zboru, riaditeľovi Úradu inšpekčnej služby, riaditeľovi Vojenskej polície,
4.	písomnosti, ktorých osobným vybavením bol poverený generálnym prokurátorom Slovenskej republiky (ďalej len „generálny prokurátor“), prvým námestníkom generálneho prokurátora a námestníkom generálneho prokurátora, 
5.	písomnosti týkajúce sa medzinárodnej justičnej spolupráce v trestných veciach adresované justičnému orgánu cudzieho štátu v rámci pôsobnosti krajskej prokuratúry, 
6.	písomnosti súvisiace so zabezpečením a vykonávaním právneho zastúpenia krajskej prokuratúry a okresnej prokuratúry v pôsobnosti krajskej prokuratúry v konaní pred súdom a konaní pred inými orgánmi,
7.	písomnosti zasielané ústrednému, krajskému a okresnému orgánu verejnej správy, ktoré sa týkajú zabezpečenia činnosti krajskej prokuratúry a okresnej prokuratúry v pôsobnosti krajskej prokuratúry, 
8.	vyjadrenie k žalobe vo veciach, v ktorých je žalovaná krajská prokuratúra, 
9.	iné písomnosti, ktorých schválenie a podpísanie si vyhradí,
b)	na úseku zabezpečenia činnosti krajskej prokuratúry
1.	plán hlavných úloh,
2.	návrh rozpočtu krajskej prokuratúry na príslušný rok,
3.	plán odbornej prípravy a vzdelávania,
4.	správu o činnosti krajskej prokuratúry a o jej poznatkoch o stave zákonnosti v uplynulom kalendárnom roku,
5.	stanoviská k výkladu právnych predpisov a pokyny všeobecnej povahy pre okresné prokuratúry v pôsobnosti krajskej prokuratúry,
6.	stanoviská a pokyny krajského prokurátora a krajskej prokuratúry,
7.	správy, návrhy, stanoviská a iné písomnosti predkladané generálnemu prokurátorovi, prvému námestníkovi generálneho prokurátora, námestníkovi generálneho prokurátora, vedúcemu referátu vnútorného auditu generálnej prokuratúry, inému krajskému prokurátorovi, predsedovi Rady prokurátorov Slovenskej republiky a predsedovi Etickej komisie Slovenskej republiky,
8.	kolektívnu zmluvu a jej dodatky,
9.	plány, smernice, opatrenia, pokyny, povolenia a iné rozhodnutia vo veciach prípravy na obranu Slovenskej republiky, civilnej ochrany, ochrany utajovaných skutočností a správy o činnosti v týchto veciach pre príslušné orgány,
10.	žiadosti o stanoviská, návrhy alebo vyjadrenia adresované prokurátorskej rade krajskej prokuratúry a ZV SLOVES pri krajskej prokuratúre,
11.	rozhodnutia o vykonaní celkových previerok na okresných prokuratúrach v pôsobnosti krajskej prokuratúry a previerok jednotlivých úsekov činnosti na krajskej prokuratúre a na okresných prokuratúrach v pôsobnosti krajskej prokuratúry,
12.	zvolanie krajskej pracovnej porady,
13.	návrh na vyslanie prokurátorov krajskej prokuratúry a zamestnancov krajskej prokuratúry na zahraničné služobné (pracovné cesty) cesty,
14.	cestovné príkazy námestníkom krajského prokurátora, prokurátorom a zamestnancom krajskej prokuratúry, zodpovednej osobe agendy na ochranu osobných údajov na krajskej prokuratúre a okresným prokurátorom v pôsobnosti krajskej prokuratúry,
15.	nariadenie výkonu funkcie nad rámec stanoveného služobného času alebo určenej služobnej pohotovosti vedúcim prokurátorom krajskej prokuratúry, prokurátorom a štátnym zamestnancom krajskej prokuratúry a okresným prokurátorom v pôsobnosti krajskej prokuratúry,
16.	dovolenky námestníkom krajského prokurátora a prokurátorom krajskej prokuratúry, ktorí patria do jeho priamej riadiacej právomoci, zamestnancom organizačnej zložky, ktorá patrí do jeho priamej riadiacej právomoci a okresným prokurátorom v pôsobnosti krajskej prokuratúry,
17.	rozhodnutie o zavedení, dočasnom prerušení, zrušení a zmene pružného služobného (pracovného) času na krajskej prokuratúre a určení povinného služobného (pracovného) času v služobnom (pracovnom) dni na krajskej prokuratúre,
18.	návrh na zabezpečenie ochrany osoby prokurátora, ochrany osôb jemu blízkych a ochrany jeho bydliska,
19.	zvolanie zhromaždenia prokurátorov krajskej prokuratúry a okresných prokuratúr v pôsobnosti krajskej prokuratúry,
20.	rozhodnutie o neposkytnutí informácie podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov,
21.	vybavenie opakovaného podnetu vo veci, v ktorej prvý podnet vybavovala zodpovedná osoba agendy ochrany osobných údajov na krajskej prokuratúre,
22.	písomnosti súvisiace s plnením úloh v obvode pôsobnosti krajskej prokuratúry v oblasti informatiky v súlade s požiadavkami a štandardmi centrálneho informačného systému,
23.	rozhodnutie o určení zamestnancov vykonávajúcich základnú finančnú kontrolu podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len zákon č. 357/2015 Z. z.),)
24.	poverenie na vykonanie finančnej kontroly na mieste,)
c)	na úseku ekonomickom a hospodárskom
1.	rozhodnutie krajskej prokuratúry a okresnej prokuratúry v pôsobnosti krajskej prokuratúry o trvalom upustení od vymáhania pohľadávky štátu do 1 660 eur,
2.	návrh rozhodnutia predkladaného Generálnej prokuratúre Slovenskej republiky (ďalej len „generálna prokuratúra“) na trvalé upustenie od vymáhania pohľadávky štátu vyššej ako 1 660 eur,
3.	zmluvy o prevode vlastníctva a správy majetku štátu a zmluvu o zriadení vecného bremena na nehnuteľný majetok štátu v obvode pôsobnosti krajskej prokuratúry; v prípadoch ustanovených zákonom až po udelení písomného súhlasu Ministerstva financií Slovenskej republiky,
4.	dispozíciu s finančnými prostriedkami rozpočtu krajskej prokuratúry spravidla nad 10 000 eur, dispozíciu s finančnými prostriedkami pod túto sumu upraví krajský prokurátor vlastným opatrením,
5.	rozhodnutie o neupotrebiteľnosti alebo prebytočnosti majetku štátu v správe krajskej prokuratúry, ak obstarávacia cena alebo reprodukčná obstarávacia cena neprevyšuje 10 000 eur,
6.	návrh na rozhodnutie o neupotrebiteľnosti alebo prebytočnosti majetku štátu, ktorého obstarávacia cena alebo reprodukčná obstarávacia cena je vyššia ako 10 000 eur, ktorý sa predkladá na schválenie generálnej prokuratúre,
7.	rozhodnutia o pridelení služobného motorového vozidla a rozhodnutie o zverení referentského vozidla,
8.	povolenie na použitie služobných motorových vozidiel mimo obvodu pôsobnosti krajskej prokuratúry a povolenie na vykonanie služobnej (pracovnej) cesty vlastným motorovým vozidlom,
9.	dohodu o hmotnej zodpovednosti s prokurátormi krajskej prokuratúry, prokurátormi okresných prokuratúr v pôsobnosti krajskej prokuratúry, štátnym zamestnancom a zamestnancom pri výkone práce vo verejnom záujme v pôsobnosti krajskej prokuratúry,
10.	zmluvy uzatvárané na základe verejného obstarávania,
11.	rozhodnutie o vymenovaní a odvolaní predsedu a členov komisie pre verejné obstarávanie, 
12.	rozhodnutie o vymenovaní a odvolaní predsedu a členov likvidačnej a vyraďovacej komisie, 
13.	rozhodnutie o vymenovaní a odvolaní predsedu a členov osobitnej komisie zriadenej na krajskej prokuratúre podľa § 184 ods. 1 písm. b) zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (ďalej len „zákon č. 154/2001 Z. z.“),
14.	zmluvy o založení účtov v Štátnej pokladnici,
15.	rozhodnutie o paušálnej náhrade,
16.	rozhodnutie služobného úradu krajskej prokuratúry o odchodnom a úmrtnom, o príplatku k nemocenskému, o príplatku k podpore pri ošetrovaní člena rodiny a o príplatku k peňažnej pomoci v materstve,
17.	rozhodnutie vo veciach príplatku za zastupovanie,
18.	rozhodnutie vo veciach príplatku za prípravu právneho čakateľa prokuratúry,
19.	rozhodnutie vo veciach osobitného príplatku,
20.	stanovisko k odvolaniu proti rozhodnutiu osobitnej komisie zriadenej na krajskej prokuratúre vo veciach zodpovednosti za škodu a s tým súvisiacich nárokov na náhradu škody predkladané osobitnej komisii zriadenej na generálnej prokuratúre,
d)	na úseku personálnej práce
1.	návrhy na systemizáciu funkčných miest na krajskej prokuratúre a okresných prokuratúrach v pôsobnosti krajskej prokuratúry a jej zmeny a rozpis funkčných miest,
2.	návrhy na vznik, zmenu a zánik služobného pomeru prokurátora a právneho čakateľa prokuratúry v pôsobnosti krajskej prokuratúry,
3.	služobnú zmluvu zakladajúcu štátnozamestnanecký pomer štátneho zamestnanca na krajskej prokuratúre a okresnej prokuratúre v pôsobnosti krajskej prokuratúry, dohodu o zmene a skončení štátnozamestnaneckého pomeru a iné písomnosti zásadného charakteru, vrátane vyvodenia disciplinárnych opatrení voči štátnemu zamestnancovi,
4.	právny úkon potrebný pre vznik, zmenu a skončenie pracovného pomeru zamestnanca pri výkone práce vo verejnom záujme krajskej prokuratúry a okresných prokuratúr v pôsobnosti krajskej prokuratúry a iné písomnosti zásadného charakteru súvisiace s pracovným pomerom vrátane vyvodenia disciplinárnych opatrení voči zamestnancovi pri výkone práce vo verejnom záujme,
5.	oznámenie o výške a zložení funkčného platu prokurátora v pôsobnosti krajskej prokuratúry,
6.	oznámenie a rozhodnutie vo veciach paušálnych náhrad a náhrad ďalších výdavkov prokurátora v pôsobnosti krajskej prokuratúry,
7.	oznámenie o určení, zvýšení, zmene tarifného platu a o priznaní, zvýšení a odňatí osobného príplatku štátnych zamestnancov a zamestnancov pri výkone práce vo verejnom záujme na krajskej prokuratúre a okresných prokuratúrach v pôsobnosti krajskej prokuratúry,
8.	vybavenie sťažností na správanie sa vedúcich prokurátorov krajskej prokuratúry, prokurátorov krajskej prokuratúry a okresných prokurátorov a prokurátorov okresných prokuratúr v pôsobnosti krajskej prokuratúry a zamestnancov organizačnej zložky prokuratúry, ktorá patrí do jeho priamej riadiacej pôsobnosti,
9.	návrh na začatie disciplinárneho konania proti prokurátorovi krajskej prokuratúry, okresnému prokurátorovi a prokurátorovi okresnej prokuratúry v pôsobnosti krajskej prokuratúry,
10.	opatrenie o dočasnej úprave podmienok na výkon funkcie tehotnej prokurátorky a prokurátorky, ktorá sa stará o dieťa mladšie ako jeden rok, prokurátorky, ktorá sa stará o dieťa mladšie ako 15 rokov a prokurátora, ktorý je osamelý a stará sa o maloleté dieťa,
11.	hodnotenie vedúceho prokurátora, zodpovednej osoby agendy ochrany osobných údajov a prokurátora v pôsobnosti krajskej prokuratúry,
12.	hodnotenie právneho čakateľa prokuratúry vykonávajúceho prípravnú prax v pôsobnosti krajskej prokuratúry,
13.	služobné posudky a iné písomnosti zásadného charakteru týkajúce sa služobného (pracovného) pomeru štátnych zamestnancov a zamestnancov pri výkone práce vo verejnom záujme v pôsobnosti krajskej prokuratúry,
14.	rozhodnutia o priznaní odmeny zodpovednej osobe agendy ochrany osobných údajov na krajskej prokuratúre, štátnym zamestnancom a zamestnancom pri výkone práce vo verejnom záujme na krajskej prokuratúre a okresných prokuratúrach v pôsobnosti krajskej prokuratúry,
15.	rozhodnutia o poskytnutí služobného voľna s náhradou platu prokurátorom krajskej prokuratúry a prokurátorom okresných prokuratúr v pôsobnosti krajskej prokuratúry a služobného (pracovného) voľna s náhradou platu ostatným zamestnancom krajskej prokuratúry a ostatným zamestnancom okresných prokuratúr v pôsobnosti krajskej prokuratúry,
16.	poskytnutie služobného voľna bez náhrady platu prokurátorom krajskej prokuratúry a prokurátorom okresných prokuratúr v pôsobnosti krajskej prokuratúry a poskytovanie neplatného služobného voľna (pracovného) voľna ostatným zamestnancom v pôsobnosti krajskej prokuratúry,
17.	rozhodnutia o sťažnostiach zamestnancov v pôsobnosti krajskej prokuratúry vo veciach vykonávania štátnej služby a služby vo verejnom záujme,
18.	rozhodnutie o zbavení povinnosti štátneho zamestnanca v pôsobnosti krajskej prokuratúry zachovávať mlčanlivosť o skutočnostiach, o ktorých sa dozvedel v súvislosti s vykonávaním štátnej služby a ktoré v záujme služobného úradu nie je možné oznamovať iným osobám,
19.	rozhodnutie o zbavení povinnosti zamestnanca pri výkone práce vo verejnom záujme v pôsobnosti krajskej prokuratúry zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám,
20.	záznam z pohovoru, ktorým boli vybavené nedostatky prokurátora krajskej prokuratúry a okresného prokurátora v pôsobnosti krajskej prokuratúry pri plnení služobných povinností menšieho významu, nedostatky v správaní pri plnení služobných povinností alebo mimo nich alebo menej závažný priestupok,
21.	rozhodnutie o vymenovaní a odvolaní členov študovne,
e)	na úseku výkonu pôsobnosti prokuratúry
1.	návrh (podnet) predkladaný generálnej prokuratúre na zrušenie právoplatného rozhodnutia policajta alebo prokurátora v prípravnom konaní,
2.	postúpenie podnetu na podanie dovolania a opakovaného podnetu na podanie dovolania generálnej prokuratúre, 
3.	predkladaciu správu na generálnu prokuratúru s podnetom a v prípade predkladania opakovaného podnetu alebo ďalšieho opakovaného podnetu aj so stanoviskom k nim,
4.	správu o zistení porušenia zákona odôvodňujúceho podanie dovolania,
5.	predkladaciu správu na generálnu prokuratúru s náčrtom dovolania,
6.	predkladaciu správu na generálnu prokuratúru s vyjadrením k dovolaniu podanému stranou sporu, účastníkom konania alebo iným subjektom,
7.	stanovisko k podnetu na podanie dovolania,
8.	vyjadrenie k dovolaniu podanému ministrom spravodlivosti, obvineným alebo inou oprávnenou osobou,
9.	návrh na určenie nezákonnosti štrajku a výluky,
10.	rozhodnutie o vylúčení prokurátora krajskej prokuratúry a okresného prokurátora v pôsobnosti krajskej prokuratúry z konania a rozhodovania v konkrétnej veci vykonávania pôsobnosti prokuratúry vrátane vybavovania podnetu,
11.	rozhodnutie o sťažnosti proti uzneseniu prokurátora krajskej prokuratúry o nevylúčení sa z konania a rozhodovania v konkrétnej veci vykonávania pôsobnosti prokuratúry vrátane vybavovania podnetu, 
12.	rozhodnutie o námietke zaujatosti vznesenej proti prokurátorovi krajskej prokuratúry alebo okresným prokurátorom v pôsobnosti krajskej prokuratúry,
13.	rozhodnutie o určení výnimky z príslušnosti podľa § 51 zákona č. 153/2001 Z. z.,
14.	súhlas na dispozíciu s depozitom,
15.	európsky vyšetrovací príkaz a žiadosť o právnu pomoc do cudziny,
16.	rozhodnutie o postúpení trestného oznámenia podľa § 196 ods. 4 Trestného poriadku príslušnému orgánu toho členského štátu Európskej únie, na ktorého území bol trestný čin spáchaný,
17.	stanovisko krajskej prokuratúry k návrhu na zrušenie právoplatného rozhodnutia policajta alebo prokurátora v prípravnom konaní,
18.	predloženie žiadosti podanej krajskej prokuratúre o predbežné prerokovanie nároku na náhradu škody v konaní o zodpovednosti za škodu spôsobenú nezákonným rozhodnutím alebo nesprávnym úradným postupom prokuratúry alebo písomné stanovisko k takej žiadosti, predkladané generálnej prokuratúre, 
19.	písomnosti, o ktorých to ustanovuje všeobecne záväzný právny predpis alebo služobný predpis prokuratúry,
20.	iné písomnosti, ktorých schválenie a podpísanie si vyhradí.

Článok 3

Krajský prokurátor vo veciach v pôsobnosti krajskej prokuratúry
a)	schvaľuje
1.	návrh na vzatie obvineného do väzby podľa § 72 ods. 2 Trestného poriadku (okrem návrhov podaných počas služobnej pohotovosti), návrh na vydanie príkazu na zatknutie podľa § 73 ods. 1 Trestného poriadku a návrh na predĺženie väzby podľa § 76 ods. 2 Trestného poriadku prokurátora krajskej prokuratúry,
2.	rozhodnutie prokurátora o prepustení z väzby podľa § 76 ods. 2 a § 79 ods. 1 Trestného poriadku, rozhodnutie prokurátora o zmene dôvodov väzby podľa § 76 ods. 8 a § 79 ods. 2 Trestného poriadku,
3.	späťvzatie sťažnosti proti rozhodnutiu o väzbe podľa § 188 Trestného poriadku,
4.	rozhodnutie prokurátora o spore o príslušnosť podľa § 201 ods. 5 Trestného poriadku medzi okresnými prokuratúrami v obvode pôsobnosti krajskej prokuratúry,
5.	rozhodnutie prokurátora o odňatí a prikázaní veci okresnej prokuratúre v pôsobnosti krajskej prokuratúry podľa § 201 ods. 6 písm. a) Trestného poriadku,
6.	dočasné odloženie vznesenia obvinenia podľa § 205 Trestného poriadku,
7.	rozhodnutie prokurátora o postúpení veci podľa § 214 Trestného poriadku,
8.	rozhodnutie prokurátora o zastavení trestného stíhania podľa § 215 Trestného poriadku,
9.	rozhodnutie prokurátora o podmienečnom zastavení trestného stíhania obvineného podľa § 216 Trestného poriadku a o osvedčení sa obvineného v skúšobnej dobe podmienečného zastavenia trestného stíhania podľa § 217 Trestného poriadku,
10.	rozhodnutie prokurátora o podmienečnom zastavení trestného stíhania spolupracujúceho obvineného podľa § 218 a § 219 Trestného poriadku,
11.	rozhodnutie prokurátora o schválení zmieru a zastavení trestného stíhania podľa § 220 Trestného poriadku,
12.	návrh na schválenie dohody o vine a treste podľa § 233 Trestného poriadku,
13.	návrh na uloženie trestu a návrh na uloženie ochranného opatrenia v trestných veciach,
14.	nariadenie správovej povinnosti okresných prokuratúr v pôsobnosti krajskej prokuratúry vo vzťahu ku krajskej prokuratúre a jej skončenie,
15.	metodické usmernenie pre okresné prokuratúry v pôsobnosti krajskej prokuratúry týkajúce sa nasadzovania, prevádzky a používania informačných systémov a iných pracovných nástrojov a pomôcok za účelom využitia informačno-komunikačných technológií v súlade s usmerneniami odboru informatiky generálnej prokuratúry,
16.	organizačný poriadok a aprobačný poriadok okresnej prokuratúry v pôsobnosti krajskej prokuratúry,
17.	iné písomnosti, ktoré si vyhradí,
b)	berie na vedomie
1.	podanie obžaloby,
2.	správu o vyhodnotení činnosti na jednotlivých úsekoch a organizačných zložkách krajskej prokuratúry a okresnej prokuratúry v pôsobnosti krajskej prokuratúry,
3.	zápisnicu z pracovnej porady konanej na okresnej prokuratúre v pôsobnosti krajskej prokuratúry,
4.	zápisnicu z pracovnej porady organizačnej zložky krajskej prokuratúry,
5.	denné hlásenia Policajného zboru,
6.	iné písomnosti, ktoré si vyhradí.

Článok 4
Aprobačné oprávnenia námestníka krajského prokurátora

Námestník krajského prokurátora na úseku jeho riadiacej pôsobnosti
a)	schvaľuje a podpisuje
1.	písomnosti zasielané podpredsedovi samosprávneho kraja, vedúcemu iného štátneho orgánu alebo verejnoprávnej inštitúcie s krajskou pôsobnosťou, predstaviteľovi cirkvi, vedúcemu organizačnej zložky krajského riaditeľstva Policajného zboru, podpredsedovi krajského súdu a námestníkovi inej krajskej prokuratúry,
2.	písomnosti zasielané riaditeľovi odboru, zástupcovi riaditeľa odboru, vedúcemu oddelenia alebo prokurátorovi generálnej prokuratúry, ktoré nemajú povahu správy alebo stanoviska v konkrétnej veci,
3.	písomnosti, ktoré na úseku ich riadiacej pôsobnosti predkladajú krajskému prokurátorovi sami alebo nimi riadená organizačná zložka krajskej prokuratúry, okrem informácie v konkrétnej veci vykonávania pôsobnosti prokuratúry, ktorú si vyžiadal priamo krajský prokurátor,
4.	materiál, ktorý predkladajú na poradu krajského prokurátora,
5.	prípravu, zameranie, záznam a závery z previerky vykonanej na úseku jeho riadiacej pôsobnosti na okresnej prokuratúre v pôsobnosti krajskej prokuratúry,
6.	správu v konkrétnej veci vykonávania pôsobnosti prokuratúry predkladanú generálnej prokuratúre, pokiaľ si jej schválenie a podpísanie nevyhradil krajský prokurátor,
7.	pokyn v konkrétnej veci prokurátorského dozoru a ostatnej prokurátorskej činnosti týkajúci sa meritórneho vybavenia adresovaný okresnému prokurátorovi,
8.	písomné upozornenie na nedostatky pri výkone dozoru alebo postupe prokurátora okresnej prokuratúry v pôsobnosti krajskej prokuratúry, pokiaľ si jeho schválenie a podpísanie nevyhradil krajský prokurátor,
9.	rozhodnutia, návrhy, opatrenia, pokyny, zhodnotenia, stanoviská, správy a iné písomnosti vo veciach hospodárenia a ekonomiky krajskej prokuratúry, pokiaľ si ich schválenie a podpísanie nevyhradil krajský prokurátor a nejde o písomnosti podľa článku 2 písm. c),
10.	rozhodnutia, návrhy, opatrenia, pokyny, zhodnotenia, stanoviská, správy a iné písomnosti, ktoré je inak oprávnený podpisovať prokurátor, pokiaľ si ich schválenie a podpísanie v konkrétnej veci vykonávania pôsobnosti prokurátora vyhradil,
11.	rozhodnutia, návrhy, opatrenia, pokyny, zhodnotenia, stanoviská, správy a iné písomnosti vo veciach, v ktorých bol poverený podpisovať krajským prokurátorom,
12.	zvolanie a prípravu pracovnej porady prokurátorov krajskej prokuratúry a prokurátorov okresných prokuratúr v pôsobnosti krajskej prokuratúry na úseku ich riadiacej pôsobnosti,
13.	služobnú cestu prokurátora krajskej prokuratúry, ktorý patrí do jeho riadiacej pôsobnosti,
14.	služobnú (pracovnú) cestu zamestnanca krajskej prokuratúry, ktorý patrí do jeho riadiacej pôsobnosti,
15.	poskytovanie dovolenky prokurátorovi a inému zamestnancovi, ktorý patrí do jeho riadiacej pôsobnosti,
16.	žiadosť o poskytnutie služobného voľna a žiadosť o preventívnu rehabilitáciu prokurátorovi, ktorý patrí do jeho riadiacej pôsobnosti,
17.	vybavenie sťažnosti na správanie zamestnanca v štátnej službe a zamestnanca pri výkone práce vo verejnom záujme, ktorý patrí do jeho riadiacej pôsobnosti,
18.	opatrenie o pridelení veci prokurátorovi okresnej prokuratúry v pôsobnosti krajskej prokuratúry na zastupovanie generálnej prokuratúry pred súdmi v konaniach o náhrade škody podľa zákona č. 514/2003 Z. z. o zodpovednosti za škodu spôsobenú pri výkone verejnej moci,
19.	písomnosti súvisiace so zabezpečením a vykonávaním právneho zastúpenia krajskej prokuratúry,
20.	v zastúpení krajského prokurátora predĺženie lehoty vo veciach vybavovania podnetov fyzických osôb a právnických osôb,
21.	rozhodnutia, návrhy, opatrenia, pokyny a iné písomnosti vo veciach podľa článku 2 počas zastupovania krajského prokurátora pre jeho neprítomnosť v rozsahu určenom krajským prokurátorom, ak krajský prokurátor nepoveril niektorého z námestníkov krajského prokurátora stálym zastupovaním,
22.	rozhodnutia, návrhy, opatrenia, pokyny a iné písomnosti vo veciach podľa článku 2 v neprítomnosti krajského prokurátora, ak vec neznesie odklad a krajský prokurátor neurčil rozsah jeho zastupovania ani nepoveril stálym zastupovaním niektorého z námestníkov krajského prokurátora,
23.	rozhodnutia, opatrenia a iné písomnosti vo veciach podľa článku 2 v období, keď krajský prokurátor nie je vymenovaný, ak vec neznesie odklad,
24.	ďalšie písomnosti, ktoré im určí svojím opatrením krajský prokurátor,
b)	schvaľuje
1.	postup, návrh rozhodnutia, opatrenia, pokynu alebo inej písomnosti, pri ktorých schvaľovanie a podpisové oprávnenie má alebo si vyhradil krajský prokurátor,
2.	podanie opravného prostriedku prokurátora krajskej prokuratúry proti rozhodnutiu súdu a dispozíciu s podaným opravným prostriedkom, pokiaľ si schvaľovanie nevyhradil krajský prokurátor,
3.	dispozíciu s podaným opravným prostriedkom prokurátora okresnej prokuratúry v pôsobnosti krajskej prokuratúry proti rozhodnutiu súdu,
4.	návrh prokurátora na zaistenie majetku určeného na zaistenie nároku poškodeného a rozhodnutie prokurátora o zaistení majetku určeného na zaistenie nároku poškodeného podľa § 50 ods. 4 Trestného poriadku,
5.	rozhodnutie prokurátora o zamietnutí návrhu poškodeného na zaistenie jeho nároku podľa § 50 ods. 5 Trestného poriadku,
6.	rozhodnutie prokurátora, ktorým zrušil alebo obmedzil zaistenie nároku poškodeného podľa § 51 ods. 1 a 2 Trestného poriadku alebo vyňal veci zaistené na nárok poškodeného podľa § 51 ods. 2 Trestného poriadku,
7.	rozhodnutie prokurátora o zaistení majetku podľa § 425 ods. 1 Trestného poriadku,
8.	rozhodnutie prokurátora o zrušení zaistenia majetku podľa § 427 Trestného poriadku,
9.	rozhodnutie prokurátora o zaistení veci podľa § 428 ods. 2 Trestného poriadku,
10.	rozhodnutie prokurátora o zrušení zaistenia veci podľa § 428 ods. 4 Trestného poriadku,
11.	príkaz na zrušenie alebo obmedzenie zaistenia peňažných prostriedkov podľa § 95 ods. 5 Trestného poriadku a príkaz na registráciu zrušenia pozastavenia práva nakladať s cenným papierom podľa § 96 ods. 4 Trestného poriadku, príkaz na zrušenie alebo obmedzenie zaistenia nehnuteľnosti podľa § 96 ods. 1 Trestného poriadku, príkaz na zrušenie zaistenia majetkovej účasti v právnickej osobe podľa § 96c ods. 6 Trestného poriadku, príkaz na zrušenie zaistenia virtuálnej meny podľa § 96d ods. 5 Trestného poriadku, príkaz na zrušenie zaistenia inej majetkovej hodnoty podľa § 96e ods. 7 Trestného poriadku, príkaz na zrušenie zaistenia hnuteľnej veci podľa § 96e ods. 7 Trestného poriadku per analogiam, príkaz na zrušenie zaistenej náhradnej hodnoty podľa § 96g Trestného poriadku,
12.	návrh na vrátenie peňažných prostriedkov zaistených podľa § 95b Trestného poriadku a návrh na vydanie príkazu na prevod zaistených peňažných prostriedkov do úschovy súdu podľa § 95b ods. 2 Trestného poriadku,
13.	rozhodnutie o vrátení veci podľa § 97 ods. 1 a 2 Trestného poriadku, rozhodnutie o predaji veci podľa § 97 ods. 3 Trestného poriadku a rozhodnutie o vydaní veci podľa § 97 ods. 1 Trestného poriadku, ak ide o rozhodnutie prokurátora krajskej prokuratúry,
14.	návrh na vydanie európskeho zatýkacieho rozkazu,
15.	vrátenie európskeho zatýkacieho rozkazu štátu pôvodu bez rozhodnutia,
16.	rozhodnutie o vykonaní európskeho zatýkacieho rozkazu, opatrenie o prepustení vyžiadanej osoby zo zadržania,
17.	návrh na rozhodnutie súdu o vykonaní európskeho zatýkacieho rozkazu,
18.	návrh na odmietnutie vykonania európskeho zatýkacieho rozkazu,
19.	návrh na vydanie medzinárodného zatýkacieho rozkazu,
20.	návrh na vzatie do predbežnej väzby, návrh na vzatie do vydávacej väzby a návrh na prepustenie z predbežnej väzby alebo z vydávacej väzby,
21.	predĺženie lehoty stanovenej na rozhodnutie o návrhu policajta na konečné opatrenie (§ 209 ods. 1 Trestného poriadku) a na rozhodnutie prokurátora o sťažnosti proti rozhodnutiu,
22.	späťvzatie protestu a upozornenia,
23.	plán práce organizačnej zložky v jeho riadiacej pôsobnosti,
24.	návrh na poskytnutie odmeny štátnemu zamestnancovi a zamestnancovi pri výkone práce vo verejnom záujme krajskej prokuratúry, ktorý patrí do ich riadiacej pôsobnosti,
25.	rozhodnutia, opatrenia a iné písomnosti vo veciach podľa článku 3 počas zastupovania krajského prokurátora pre jeho neprítomnosť v rozsahu určenom krajským prokurátorom, ak krajský prokurátor nepoveril niektorého z námestníkov krajského prokurátora stálym zastupovaním,
26.	rozhodnutia, opatrenia a iné písomnosti vo veciach podľa článku 3 v neprítomnosti krajského prokurátora, ak vec neznesie odklad a krajský prokurátor neurčil rozsah jeho zastupovania ani nepoveril stálym zastupovaním niektorého z námestníkov krajského prokurátora,
27.	rozhodnutia, opatrenia a iné písomnosti vo veciach podľa článku 3 v období, keď krajský prokurátor nie je vymenovaný, ak vec neznesie odklad,
c)	berie na vedomie
1.	zápisnicu z pracovnej porady na okresnej prokuratúre v pôsobnosti krajskej prokuratúry, zápisnicu z pracovnej porady a iných porád na krajskej prokuratúre,
2.	správu o celkovej, tematickej previerke vykonanej na úseku jeho riadiacej pôsobnosti na okresnej prokuratúre v pôsobnosti krajskej prokuratúry,
3.	denné hlásenia Policajného zboru,
4.	žalobu a vstup prokurátora krajskej prokuratúry do civilného konania podľa zákona č. 160/2015 Z. z. Civilný sporový poriadok a iné písomnosti zásadného charakteru v týchto konaniach, 
5.	návrh a vstup prokurátora krajskej prokuratúry do civilného konania podľa zákona č. 161/2015 Z. z. Civilný mimosporový poriadok a iné písomnosti zásadného charakteru v týchto konaniach,
6.	správnu žalobu, žalobu a vstup prokurátora krajskej prokuratúry do konania pred správnym súdom podľa zákona č. 162/2015 Z. z. Správny súdny poriadok a iné písomnosti zásadného charakteru v týchto konaniach,
7.	iné písomnosti, ktoré si vyhradí alebo mu ich určí sledovať krajský prokurátor.

Článok 5
Aprobačné oprávnenia vedúceho organizačného a personálneho oddelenia

	Vedúci organizačného a personálneho oddelenia na úseku jeho riadiacej pôsobnosti
a)	schvaľuje a podpisuje
1.	vec, ktorú predkladá krajskému prokurátorovi,
2.	materiál, ktorý predkladá na poradu krajského prokurátora,
3.	vyžiadanie podkladov pre činnosť na úseku organizácie práce na prokuratúre,
4.	pokyny, dožiadania, oznámenia súvisiace s vybavovaním personálnej agendy, pokiaľ si ich schválenie a podpísanie nevyhradil krajský prokurátor,
5.	návrh na vybavenie žiadosti o poskytnutie služobného a pracovného voľna s náhradou platu zamestnancovi krajskej prokuratúry, ktorý patrí do jeho riadiacej pôsobnosti,
6.	návrh na poskytnutie odmeny zamestnancovi krajskej prokuratúry, ktorý patrí do jeho riadiacej pôsobnosti,
7.	návrh na poskytnutie dovolenky zamestnancovi krajskej prokuratúry, ktorý patrí do jeho riadiacej pôsobnosti,
8.	návrh na rozhodnutie krajského prokurátora o odchodnom, o úmrtnom, o príplatku k náhrade príjmu, o príplatku k nemocenskému, o príplatku k ošetrovnému a o príplatku k materskému,
9.	písomnosti súvisiace s vybavovaním žiadostí o sprístupnenie informácií a vedením ich evidencie,
10.	písomnosti súvisiace s plnením úloh v oblasti správy registratúry, vyraďovacieho konania a rezortnej štatistiky,
11.	prípravu, zameranie, závery a záznamy z previerok vykonaných na krajskej prokuratúre a okresnej prokuratúre v pôsobnosti krajskej prokuratúry týkajúcich sa plnenia úloh v oblasti správy registratúry, vyraďovacieho konania, skartačných prác a rezortnej štatistiky, činnosti študovne, ako aj plnenia úloh na úseku personálnej práce,
12.	návrh na spôsob vybavenia sťažnosti na správanie zamestnanca v štátnej službe a zamestnanca pri výkone práce vo verejnom záujme, ktorý patrí do jeho riadiacej pôsobnosti,
13.	rozhodnutie a iné písomnosti, na podpísanie ktorých bol poverený krajským prokurátorom,
b)	predkladá na schválenie krajskému prokurátorovi 
1.	organizačný poriadok a aprobačný poriadok okresnej prokuratúry v pôsobnosti krajskej prokuratúry,
2.	návrh na poskytnutie odmeny zamestnancovi krajskej prokuratúry, ktorý patrí do riadiacej pôsobnosti vedúceho organizačného a personálneho oddelenia.

Článok 6
Aprobačné oprávnenia vedúceho oddelenia trestného, 
boja s organizovaným zločinom, vedúceho medzinárodného oddelenia 
a vedúceho netrestného oddelenia

	Vedúci oddelenia trestného, boja s organizovaným zločinom, vedúci medzinárodného oddelenia a vedúci netrestného oddelenia na úseku ich riadiacej pôsobnosti
a)	schvaľujú a podpisujú
1.	v neprítomnosti námestníka krajského prokurátora, do pôsobnosti ktorého vec patrí, rozhodnutie, návrh, opatrenie, pokyn, zhodnotenie, stanoviská, správy a iné písomnosti, ktoré inak schvaľuje a podpisuje príslušný námestník krajského prokurátora,
2.	písomnosti zasielané iným krajským prokuratúram, ak si ich schválenie a podpísanie nevyhradil krajský prokurátor alebo námestník krajského prokurátora,
3.	písomnosti, ktoré nie sú vyhradené krajskému prokurátorovi alebo námestníkovi krajského prokurátora, ak ich nepodpisuje sám prokurátor,
b)	schvaľujú
1.	súhlas prokurátora na postup podľa § 228 ods. 3 Trestného poriadku,
2.	rozhodnutie prokurátora o prerušení trestného stíhania podľa § 228 ods. 4 Trestného poriadku,
3.	rozhodnutie prokurátora o pokračovaní v trestnom stíhaní podľa § 228 ods. 5 Trestného poriadku vo veciach, v ktorých bolo trestné stíhanie prerušené podľa § 228 ods. 3 alebo podľa § 228 ods. 4 Trestného poriadku,
4.	návrhy konečných meritórnych rozhodnutí v trestných veciach, návrhy obžalôb a návrhy trestov pred ich predložením na aprobáciu krajskému prokurátorovi alebo počas jeho neprítomnosti námestníkovi krajského prokurátora,
5.	v neprítomnosti námestníka krajského prokurátora, do pôsobnosti ktorého vec patrí, a na základe jeho poverenia rozhodnutia, písomnosti a postupy uvedené v článku 4 písm. b) prvom bode,
c)	predkladajú námestníkovi krajského prokurátora, do pôsobnosti ktorého patrí ich oddelenie, návrh na priznanie odmeny prokurátorovi a štátnemu zamestnancovi v jeho riadiacej pôsobnosti,
d)	berú na vedomie
1.	správu o celkovej, tematickej previerke vykonanej na úseku ich riadiacej pôsobnosti na okresnej prokuratúre v pôsobnosti krajskej prokuratúry,
2.	denné hlásenia Policajného zboru,
3.	iné písomnosti, ktoré si vyhradia alebo im ich určí sledovať krajský prokurátor alebo námestník krajského prokurátora, do pôsobnosti ktorého vec patrí.

Článok 7
Aprobačné oprávnenia vedúceho oddelenia vnútornej správy

	Vedúci oddelenia vnútornej správy na úseku jeho riadiacej pôsobnosti
a)	schvaľuje a predkladá námestníkovi krajského prokurátora, do pôsobnosti ktorého patrí oddelenie vnútornej správy, písomnosti vyplývajúce z plnenia služobných a pracovných povinností zamestnancov oddelenia vnútornej správy,
b)	schvaľuje a podpisuje oznámenie a rozhodnutie podliehajúce finančnému riadeniu a finančnej kontrole podľa zákona č. 357/2015 Z. z.,
c)	schvaľuje
1.	opatrenie organizačnej povahy týkajúce sa ekonomického zabezpečovania činnosti krajskej prokuratúry, pokiaľ si jeho schválenie a podpísanie nevyhradil krajský prokurátor alebo námestník krajského prokurátora pre netrestný úsek,
2.	v rozsahu stanovenom krajským prokurátorom dispozíciu s finančnými prostriedkami krajskej prokuratúry v systéme Štátnej pokladnice a v styku s pokladňou krajskej prokuratúry,
3.	návrh hospodárskej zmluvy a objednávku tovaru, práce a služby po predchádzajúcom prerokovaní s námestníkom krajského prokurátora pre netrestný úsek,
4.	správnosť účtovného dokladu,
5.	návrh na vyraďovanie prebytočného a neupotrebiteľného majetku krajskej prokuratúry,
6.	mesačný výkaz o autoprevádzke,
7.	účtovný a štatistický výkaz,
8.	zápisnicu z kontrolného dňa pri stavebných prácach,
d)	predkladá námestníkovi krajského prokurátora, do pôsobnosti ktorého patrí oddelenie vnútornej správy, návrh na poskytnutie odmeny zamestnancovi krajskej prokuratúry, ktorý patrí do jeho riadiacej pôsobnosti.

Článok 8
Aprobačné oprávnenia vedúceho oddelenia informatiky

Vedúci oddelenia informatiky na úseku jeho riadiacej pôsobnosti
a)	schvaľuje a predkladá námestníkovi krajského prokurátora, do pôsobnosti ktorého patrí oddelenie informatiky, písomnosti vyplývajúce z plnenia služobných a pracovných povinností zamestnancov oddelenia informatiky,
b)	predkladá na schválenie krajskému prokurátorovi metodické usmernenie adresované okresným prokuratúram v pôsobnosti krajskej prokuratúry týkajúce sa nasadzovania, prevádzky a používania informačných systémov a iných pracovných nástrojov a pomôcok za účelom využitia informačno-komunikačných technológií v súlade s usmerneniami odboru informatiky generálnej prokuratúry,
c)	predkladá námestníkovi krajského prokurátora, do pôsobnosti ktorého patrí oddelenie informatiky, 
1.	návrh na poskytnutie odmeny zamestnancom oddelenia informatiky, 
2.	služobné hodnotenia zamestnancov oddelenia informatiky, 
3.	návrhy služobných predpisov v oblasti informatiky a elektronizácie prokuratúry, 
4.	žiadosti na vykonane služobnej cesty zamestnancov oddelenia informatiky a
5.	vyjadrenia k žiadostiam organizačných zložiek krajskej prokuratúry na nákup, opravu alebo vyradenie výpočtovej techniky, programového vybavenia a informačných technológií.

Článok 9
Aprobačné oprávnenia zodpovednej osoby agendy ochrany osobných údajov

	Zodpovedná osoba agendy ochrany osobných údajov na krajskej prokuratúre schvaľuje a podpisuje vo veciach, ktoré patria do jej pôsobnosti, ak tento príkaz neustanovuje inak
a)	vybavenie podnetu,
b)	návrh rozhodnutia a inej písomnosti, ktorú predkladá na podpis krajskému prokurátorovi,
c)	informáciu pre krajského prokurátora, 
d)	materiál, ktorý predkladá na poradu krajského prokurátora, 
e)	návrh úloh do plánov vypracúvaných na krajskej prokuratúre a projekty plnenia plánovaných úloh, 
f)	rozhodnutie, podanie, opatrenie a písomnosti zasielané Úradu na ochranu osobných údajov Slovenskej republiky, 
g)	písomnosti zasielané organizačnej zložke krajskej prokuratúry, zodpovednej osobe agendy ochrany osobných údajov na generálnej prokuratúre, zodpovednej osobe ministerstva a ostatných ústredných orgánov štátnej správy,
h)	návrh služobného predpisu, 
i)	pokyn a iné písomnosti adresované okresným prokuratúram v pôsobnosti krajskej prokuratúry, 
j)	posudok k posúdeniu vplyvu.

Článok 10
Aprobačné oprávnenia prokurátorov

Prokurátor krajskej prokuratúry vo veciach pridelených mu na vybavenie podpisuje
a)	obžalobu, meritórne rozhodnutie a iné rozhodnutie, opravný prostriedok proti rozhodnutiu súdu a jeho späťvzatie, úkony podliehajúce ochrane utajovaných skutočností, 
b)	návrh na vzatie obvineného do väzby, návrh na vydanie príkazu na zatknutie, návrh na predĺženie lehoty väzby, rozhodnutie o zmene dôvodov väzby, rozhodnutie o prepustení z väzby v prípravnom konaní, 
c)	návrh na vydanie európskeho zatýkacieho rozkazu, potvrdenie o prijatí európskeho vyšetrovacieho príkazu, návrh na rozhodnutie súdu o vykonaní európskeho zatýkacieho rozkazu, návrh na odmietnutie vykonania európskeho zatýkacieho rozkazu, opatrenie o prepustení vyžiadanej osoby zo zadržania, vyjadrenie k uznaniu a výkonu cudzozemského rozhodnutia, 
d)	písomnosti zasielané Medzinárodnej organizácii kriminálnej polície (INTERPOL) a osobitnému útvaru Policajného zboru SIRENE, 
e)	žalobu a vstup prokurátora krajskej prokuratúry do civilného konania podľa zákona č. 160/2015 Z. z. Civilný sporový poriadok a iné písomnosti zásadného charakteru v týchto konaniach, 
f)	návrh a vstup prokurátora krajskej prokuratúry do civilného konania podľa zákona č. 161/2015 Z. z. Civilný mimosporový poriadok a iné písomnosti zásadného charakteru v týchto konaniach,
g)	správnu žalobu, žalobu a vstup prokurátora krajskej prokuratúry do konania pred správnym súdom podľa zákona č. 162/2015 Z. z. Správny súdny poriadok a iné písomnosti zásadného charakteru v týchto konaniach,
h)	protest a jeho späťvzatie, upozornenie a jeho späťvzatie a odkladací list v netrestnej oblasti, 
i)	odloženie podnetu, oznámenie o prijatí podnetu, vybavení podnetu a predĺžení lehoty na vybavenie podnetu, dožiadanie, oznámenie o výsledku odvolacieho konania okrem prípadov, kde sa vytýkajú nedostatky pri výkone dozoru alebo postupe prokurátora okresnej prokuratúry v pôsobnosti krajskej prokuratúry, 
j)	pokyn v konkrétnej veci, urgenciu, záznam z previerky, príkaz podľa § 18 ods. 3 písm. b) alebo písm. c) zákona č. 153/2001 Z. z. a iné písomnosti v pridelenej agende, okrem písomností vyhradených týmto aprobačným poriadkom alebo opatrením krajskému prokurátorovi, námestníkovi krajského prokurátora alebo vedúcemu oddelenia,
k)	písomnosti, ktoré je prokurátor oprávnený podpísať podľa osobitného služobného predpisu,)
l)	v zastúpení krajského prokurátora
1.	príkaz podľa § 201 ods. 5 písm. a) Trestného poriadku, 
2.	príkaz podľa § 201 ods. 6 písm. a) Trestného poriadku,
3.	rozhodnutie podľa § 193 a § 194 Trestného poriadku o sťažnosti proti uzneseniu, na ktoré dal predchádzajúci súhlas alebo pokyn prokurátor okresnej prokuratúry alebo okresný prokurátor v pôsobnosti krajskej prokuratúry [§ 190 ods. 2 písm. a) Trestného poriadku] 
4.	rozhodnutie podľa § 193 a § 194 Trestného poriadku o sťažnosti proti uzneseniu, ktoré vydal prokurátor okresnej prokuratúry alebo okresný prokurátor v pôsobnosti krajskej prokuratúry [§ 190 ods. 2 písm. b) Trestného poriadku].

Článok 11
Náležitosti predkladaných materiálov

(1) Návrh a materiál predkladaný krajskému prokurátorovi a námestníkom krajského prokurátora sa uvádza stručnou a výstižnou informáciou podanou písomne alebo ústne osobne. 

(2) V písomnej informácii podľa odseku 1 sa uvedie najmä
a)	kto a kedy informáciu vypracoval,
b)	pre koho je informácia určená,
c)	dôvody podania informácie,
d)	opis skutku v trestných veciach,
e)	opis výroku rozhodnutia správneho orgánu alebo skutkového základu správnej žaloby, žaloby alebo vstupu do správneho súdneho konania alebo žaloby, návrhu alebo vstupu do civilného konania podľa stavu ku dňu podania informácie,
f)	upozornenie na významné skutkové okolnosti, ktoré neboli objasnené do podania informácie,
g)	právna kvalifikácia skutku a stanovisko k jej správnosti,
h)	stanovisko k zákonnosti, správnosti a úplnosti postupu a rozhodnutí orgánov (policajta, vyšetrovateľa, prokurátora, súdu, správneho orgánu), ktorých postup alebo rozhodnutie sa preskúmava,
i)	stanovisko spracovateľa informácie k veci a k doterajšiemu postupu po obsahovej a formálnej stránke; ak predkladateľ informácie nie je totožný s jej spracovateľom, vyjadrí svoje stanovisko v závere informácie,
j)	opatrenia, ktoré boli vykonané do podania informácie (pri druhej alebo ďalšej informácii v tej istej veci sa uvedú opatrenia vykonané od predloženia predchádzajúcej informácie, ak sú už známe, aj ich výsledky), zamýšľané opatrenia v pôsobnosti organizačnej zložky krajskej prokuratúry a opatrenia (aj alternatívne) navrhované krajskému prokurátorovi,
k)	odlišné, doplňujúce alebo súhlasné stanovisko námestníka krajského prokurátora (vedúcich organizačných zložiek krajskej prokuratúry) k veci.

(3) Ak má krajský prokurátor, námestník krajského prokurátora alebo vedúci organizačnej zložky krajskej prokuratúry zaslať rozhodnutie, návrh, opatrenie, pokyn, správu, stanovisko, pripomienky, upozornenie, informáciu alebo inú písomnosť vo veci, v ktorej sa krajskému prokurátorovi predkladá informácia podľa predchádzajúceho odseku, pripojí sa k informácii aj návrh takejto písomnosti. K informácii sa pripoja aj súvisiace spisy. Písomnosť sa odošle až po schválení informácie krajským prokurátorom; ak ide o informáciu pre námestníka krajského prokurátora, písomnosť sa odošle až po schválení námestníkom krajského prokurátora.

	(4) Vzorový formulár pre vypracovanie písomnej informácie podľa odsekov 1 a 2 je uvedený v prílohe č. 1.

Článok 12
Podpisovanie vyhotovených písomností

Písomnosť sa musí vlastnoručne podpísať vždy, ak ide o písomnosť,
a)	ktorú krajský prokurátor predkladá generálnemu prokurátorovi, námestníkovi generálneho prokurátora, riaditeľovi ekonomického odboru, riaditeľovi osobného úradu, riaditeľovi kancelárie generálneho prokurátora a vedúcemu referátu vnútorného auditu generálnej prokuratúry,
b)	ktorú námestník krajského prokurátora predkladá námestníkovi generálneho prokurátora, riaditeľovi odboru a vedúcim iných organizačných zložiek generálnej prokuratúry ako sú uvedené v písmene a),
c)	ktorá je predkladaná generálnej prokuratúre,
d)	ktorá je adresovaná ústrednému orgánu štátnej správy a inému ústrednému štátnemu orgánu Slovenskej republiky,
e)	ktorá je adresovaná orgánu iného členského štátu Európskej únie a orgánu Európskej únie,
f)	ktorá je adresovaná do cudziny,
g)	ktorá je rozhodnutím, návrhom alebo opatrením prokurátora vydaným na základe zákona.

Článok 13
Podpisová doložka

(1) Podpisová doložka obsahuje titul, meno a priezvisko prokurátora alebo štátneho zamestnanca, ktorý je oprávnený písomnosť podpísať, pod ktoré sa uvedie jeho funkcia, ak písomnosť podpisuje sám.

(2) Ak rozhodnutie, návrh alebo opatrenie, ktorého vydanie zákon zveruje do právomoci krajského prokurátora, podpisuje poverený prokurátor v jeho zastúpení, uvedú sa slová „krajský prokurátor“, pod nimi skratka „v z.“ a titul, meno, priezvisko a funkcia prokurátora, ktorý písomnosť podpisuje.

(3) Ak nejde o podpísanie písomnosti podľa odseku 2 alebo 4 a písomnosť podpisuje v zastúpení oprávneného prokurátora iný prokurátor poverený počas neprítomnosti zastupovaním alebo v zastúpení oprávneného štátneho zamestnanca iný štátny zamestnanec poverený počas neprítomnosti zastupovaním, uvedie sa funkcia oprávneného, pod ňou skratka „v z.“ a titul, meno a priezvisko prokurátora alebo štátneho zamestnanca, ktorý písomnosť podpisuje v zastúpení.

(4) Ak rozhodnutie podpisuje iný prokurátor krajskej prokuratúry než ten, ktorý má vec pridelenú, nerozhoduje v jeho mene, ale ide o jeho vlastné rozhodnutie; to platí aj pri podpisovaní iných písomností pri zastupovaní v konkrétnej veci vykonávania pôsobnosti prokuratúry. Zastupujúci prokurátor v takom prípade uvedie svoje vlastné meno a priezvisko a písomnosť podpisuje so svojou podpisovou doložkou.

(5) Vzory podpisových doložiek podľa odsekov 1 až 3 sú uvedené v prílohe č. 2.

Článok 14
Podpisovanie písomnosti vyhotovenej ako elektronický úradný dokument 

Písomnosti vyhotovené v informačnom systéme prokuratúry Slovenskej republiky ako elektronický úradný dokument) schvaľuje a podpisuje (autorizuje) osoba oprávnená podľa tohto príkazu postupom upraveným v osobitnom služobnom predpise.)

Článok 15
Splnomocňovacie ustanovenie

	(1) Krajský prokurátor je oprávnený pokynom krajského prokurátora upraviť aprobačné oprávnenie na krajskej prokuratúre odlišne od tohto príkazu s ohľadom na špecifiká organizácie práce a potrieb príslušnej krajskej prokuratúry.

(2) Pokyn, ktorým krajský prokurátor upraví aprobačné oprávnenie na krajskej prokuratúre, jeho zmeny a doplnenia, zašle krajská prokuratúra na vedomie odboru legislatívy, stratégie a ústavného práva generálnej prokuratúry.

(3) Okresný prokurátor opatrením upraví aprobačné oprávnenie na ním riadenej okresnej prokuratúre.

(4) Opatrenie, ktorým okresný prokurátor upraví aprobačné oprávnenie na okresnej prokuratúre, jeho zmeny a doplnenia, predloží okresný prokurátor na schválenie príslušnej krajskej prokuratúre.

Článok 16
Zrušovacie ustanovenie

Zrušuje sa:
Príkaz generálneho prokurátora Slovenskej republiky por. č. 13/2021 z 30. septembra 2021, ktorým sa upravujú aprobačné oprávnenia na krajských prokuratúrach. 

Článok 17 
Účinnosť

Tento príkaz nadobúda účinnosť 20. marca 2024.

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky

Príloha č. 1 k príkazu generálneho prokurátora Slovenskej republiky 
por. č. 14/2024

KRAJSKÁ PROKURATÚRA

číslo:

Oddelenie				Námestník krajského prokurátora 		
Referent/ klapka			INFORMÁCIA 
pre pána
krajského prokurátora	Krajský prokurátor 		

Dňa: 
Vec:	... (označenie veci) – ... (dôvod predloženia informácie)

... (text informácie)

JUDr. Ján Novák	
prokurátor

Príloha/y:	1.	...
	2.	...

Príloha č. 2 k príkazu
generálneho prokurátora
Slovenskej republiky 
por. č. 14/2024

1)	Podpisová doložka podľa čl. 13 ods. 1, ak krajský prokurátor, námestník krajského prokurátora, vedúci organizačnej zložky krajskej prokuratúry, zodpovedná osoba agendy ochrany osobných údajov a prokurátor krajskej prokuratúry podpisuje písomnosť sám:

JUDr. Ján Novák
krajský prokurátor

JUDr. Ján Novák
námestník krajského prokurátora

JUDr. Ján Novák
vedúci medzinárodného oddelenia

Ing. Ján Novák
zodpovedná osoba agendy ochrany osobných údajov

JUDr. Ján Novák
prokurátor

2)	Podpisová doložka podľa článku 13 ods. 2, ak rozhodnutie, návrh alebo opatrenie podpisuje v zastúpení krajského prokurátora námestník krajského prokurátora, vedúci organizačnej zložky krajskej prokuratúry a prokurátor:

krajský prokurátor
v z. JUDr. Ján Novák
námestník krajského prokurátora

krajský prokurátor
v z. JUDr. Ján Novák
vedúci medzinárodného oddelenia

krajský prokurátor
v z. JUDr. Ján Novák
prokurátor

3)	Podpisová doložka podľa článku 13 ods. 3, ak za námestníka krajského prokurátora, vedúceho organizačnej zložky krajskej prokuratúry a zodpovednú osobu agendy ochrany osobných údajov podpisuje písomnosť iný prokurátor alebo iný štátny zamestnanec:

námestník krajského prokurátora
v z. JUDr. Ján Novák

vedúci medzinárodného oddelenia
v z. JUDr. Ján Novák

zodpovedná osoba agendy ochrany osobných údajov
v z. Mgr. Ján Novák

vedúci oddelenia vnútornej správy
v z. Ing. Ján Novák